Λάζαρ Ποπτράικοφ

Ο **Λάζαρ Ποπτράικοφ** (, , 10Απριλίου 1878 - Οκτώβριος 1903) ήταν Βούλγαρος Μακεδόνας επαναστάτης (κομιτατζής). Ήταν επίσης δάσκαλος στην Βουλγαρική Εξαρχία και ποιητής από την Οθωμανική Μακεδονία. Ήταν ένας από τους ηγέτες της Εσωτερικής Μακεδονικής Επαναστατικής Οργάνωσης (ΕΜΕΟ) στην περιοχή της Καστοριάς (Κοστούρ) κατά της διάρκεια της Εξέγερσης του Ίλιντεν. Παρά τη βουλγαρική ταυτότητά του, σύμφωνα με την προ του Β΄ Παγκοσμίου Πολέμου σλαβομακεδονική ιστοριογραφία, θεωρείτα εθνοτικά Σλαβομακεδόνας.&#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (February 2023)">citation needed</span>]]*&#x5D;

## Βιογραφία
αριστερά|μικρογραφία|Ο Λάζαρ Ποπτράικοφ.
Ο Λάζαρ Ποπτράικοφ γεννήθηκε στο Νταμπένι, της Οθωμανικής Αυτοκρατορίας (σημερινό Δενδροχώρι, Ελλάδα) στις 10 Απριλίου 1878. Σπούδασε στο τοπικό σχολείο του χωριού, πριν μετακομίσει στο βουλγαρικό δημοτικό σχολείο στο Κοστούρ. Αργότερα, συνέχισε να σπουδάει στο Βουλγαρικό Κλασικό Λύκειο της Βίτολα και στη συνέχεια στο Βουλγαρικό Γυμνάσιο Αρρένων Θεσσαλονίκης. Στη Θεσσαλονίκη, ένας από τους δασκάλους του ήταν ο Πέρε Τόσεφ. Ο Ποπτράικοφ εντάχθηκε στην ΕΜΕΟ το 1895, εμπνευσμένος από τον Ντάμε Γκρούεφ. Τελείωσε το Βουλγαρικό Γυμνάσιο Αρρένων Θεσσαλονίκης το 1898, αν και είχε αρχίσει να περιοδεύει στην περιοχή της Καστοριάς για να προωθήσει το έργο της ΕΜΕΟ δύο χρόνια νωρίτερα, το 1896.

Ο Ποπτράικοφ ήταν ένας από τους ιδρυτές του παραρτήματος Καστοριάς της ΕΜΕΟ. Στις 21 Ιουνίου 1903, έγραψε ένα αναμνηστικό ποίημα με τίτλο *Λόκβατα και Βίνιαρι* (Βουλγαρικά: Локвата и Виняри) για να τιμήσει τη μάχη του Λόκβατα (Μάιος 1903), που διεξήχθη μεταξύ των Βούλγαρων επαναστάτων και Οθωμανικών στρατευμάτων στο Δενδροχώρι. λίγο πριν από την Εξέγερση του Ίλιντεν. Το ποίημα άσκησε επιρροή και με την πάροδο του χρόνου η μάχη εορτάστηκε από τους σλαβόφωνους κατοίκους για το ηρωισμό και τις μυθικές πτυχές της. Ο Ποπτράικοφ συνελήφθη από τις οθωμανικές αρχές και φυλακίστηκε στην Κορυτσά, μαζί με τους συναδέλφους επαναστάτες, Μάνολ Ρόζοφ, Μάσλινα Γκραντσάροβα και Πάβελ Χριστόφ.

## Θάνατος
αριστερά|μικρογραφία|Το αποκομμένο κεφάλι του Λάζαρ Ποπτράικοφ, περίπου το 1903.
Ο Ποπτράικοφ πέθανε στο τέλος της Εξέγερσης του Ίλιντεν, όταν δολοφονήθηκε από τον Κώττα Χρήστου, έναν πολεμιστή για τα ελληνικά συμφέροντα, ο οποίος ενεργούσε υπό τις εντολές του Γερμανού Καραβαγγέλη, επίσκοπου της Καστοριάς. Σύμφωνα με τον Καραβαγγέλη, ο Ποπτράικοφ ήταν ο χειρότερος εχθρός του Ελληνισμού, ο οποίος φανατικοποίησε τους χωρικούς υπέρ της βουλγαρικής εθνικής ιδέας. Ο Χρήστου, ο οποίος άλλαξε πλευρά από τους Βουλγάρους στους Έλληνες και αντίστροφα, έγινε δεκτός από την ΕΜΕΟ με επιμονή του Ποπτράικοφ. Ωστόσο, αφού ο Ποπτράικοφ είχε τραυματιστεί και είχε βρει καταφύγιο στον Κώττα, χρησιμοποίησε την ευκαιρία να τον σκοτώσει και να παρουσιάσει το κεφάλι του στον Καραβαγγέλη, ο οποίος τράβηξε μια φωτογραφία του κεφαλιού του στο γραφείο του. Όταν αφηγήθηκε τα απομνημονεύματα του στην συγγραφέα Πηνελόπη Δέλτα στη δεκαετία του 1930, ο Καραβαγγέλης ζήτησε την απόκρυψη των πληροφοριών ότι το κεφάλι του Ποπτράικοφ είχε θαφτεί στον κήπο του Μητροπολιτικού Καθεδρικού Ναού της Καστοριάς, «για να μην προκαλέσουν χάος οι Βουλγάροι για να το βρουν και να το θάψουν με μεγάλες τιμές, αν το ανακαλύψουν».

## Λογοτεχνία
* Лазар Поптрайков - "Възстанието в Костурско; от 20 юлий до 30 август вкл.", публикувано в "Бюлетин на в. Автономия; Задграничен лист на Вътрешната македоно-одринска организация", брой 44-47, София, 1903 година Αναφορά για την Εξέγερση του Ίλιντεν, που γράφτηκε από τους Λάζαρ Ποπτράικοφ, Βασίλ Τσακαλάροφ, Μάνολ Ρόζοφ, Πάντο Κλιάσεφ και Μιχαϊλ Νικόλοφ

## Παραπομπές


Κατηγορία:Βούλγαροι ποιητές
Κατηγορία:Βούλγαροι συγγραφείς
Κατηγορία:Βούλγαροι εκπαιδευτικοί
Κατηγορία:Ποιητές του 19ου αιώνα
Κατηγορία:Βούλγαροι Μακεδόνες
Κατηγορία:Μέλη της Εσωτερικής Μακεδονικής Επαναστατικής Οργάνωσης
Κατηγορία:Δολοφονημένοι
Κατηγορία:Απόφοιτοι του Βουλγαρικού Γυμνασίου Αρρένων Θεσσαλονίκης